open-index/open-wikipedia-markdown huggingface dataset:
Winifred Westover

**Winifred Westover** (1899–1978) var en amerikansk skuespillerinne. Hennes karriere innen film og teater startet med en liten rolle i D. W. Griffiths film *[[Intoleranse (film)|Intolerance]]* fra 1916. 

I 1919 spilte Westover mot skuespilleren William S. Hart, som hun ble forelsket i. De giftet seg 7. desember 1921 og fikk en sønn, William S. Hart Jr, sammen. De ble separert i 1922 etter bare tre måneder med ekteskap og de skilte seg i 1927 etter 5 år med seperasjon.

Westover trakk seg tilbake fra skuespilleryrket for å passe på sin sønn i 1923, men hun gjorde comeback i 1930 med hjelp fra hennes eks-mann. Den neste filmen hun spilte i var et melodrama kalt Lummox men filmen var mislykket, og hun forlot sin karriere innen film for godt etter dette. Hun dukket senere opp i et par TV-episoder i løpet av 1969, men det var også alt. 

Westover døde i en alder av 78 år i mars 1978. Hun ble gravlagt i Pierce Brothers Westwood Village Memorial Park Cemetery i Los Angeles.

## Filmografi (utvalg)
* *[[Intolerance (film)|Intolerance]]* 1916
* *[[Cheerful Givers]]* 1917
* *[[All the World to Nothing]]* 1918
* *[[Hobbs in a Hurry]]* 1918
* *[[Love (1919)|Love]]*  1919
* *[[Marked Men]]*  1919
* *John Petticoats*  1919
* *[[Old Lady 31]]* 1920
* *[[The Village Sleuth]]* 1920
* *[[Anne of Little Smoky]]* 1921
* *[[Bucking the Tiger (film)|Bucking the Tiger]]* 1921
* *[[The Fighter (1921)|The Fighter]]* 1921
* *Love's Masquerade* 1922
* *[[Lummox]]* 1930

## Referanser


## Eksterne lenker
*
Mareminehollet

**Mareminehollet** eller **Mareminehullet** eller **Niels Klims hule** ligger i Rothaugsfjellet som er en høyde mellom Skuteviken og Sandviken i Bergenhus bydel i Bergen.

*[[Bergen Byleksikon]]* kobler navnet til det danske ordet *[[Mare (mytologi)|mareminde]]*, liten «havfrue»; en slik skal ifølge sagnet ha bodd her inne. På dansk kan også formen *marminde* bety «liten havmann», jfr «marmæle» som betyr det samme. Barn kunne stå utenfor Mareminehullet og synge:
:Mare, mare minde,
:est du der inne,
:så skal du her ut.

En annen fortolkning er at «maremine» skulle bety «steinbrudd ved sjøen», siden det skal ha vært brutt stein til ballast nedenfor hullet på 1800-tallet.

Mareminehullet knyttes til Holbergss roman fra 1741, *[[Nils Klims reise til den underjordiske verden|Niels Klims reise til den underjordiske verden]]*, der Niels Klim finner vei til underverdenen ved å ta seg inn i Mareminehullet.

Huleinngangen fører inn i en trang passasje, en krypegang som etter 10 meter utvider seg til en liten hall med såvidt ståhøyde. Videre er det krypegang nedover i retning vest, til en åpning mot Nye Sandviksvei.

I anledning Holbergs 300-årsdag ble det i 1984 anlagt en liten platting med trapp og benk, og satt opp en minneplakett ved huleinngangen. Før denne tid var hulen mer ukjent, selv om bergensere kjente historien om Nils Klim. 

Minneplaketten ved huleinngangen lyder:


Fil:Niels Klims underjordiske Reise.djvu|''Niels Klims underjordiske Reise
Fil:Mareminehollet minneplakett.JPG|Minneplate. 
Fil:Mareminehollet inngang.JPG|Inngang til hulen. 


## Referanser


## Eksterne lenker
* 
*  Holbergmuseet
*  Ludvig Holberg i Bergen
Bibliotektjenesten i Sykehuset Innlandet HF

**Bibliotektjenesten i Sykehuset Innlandet HF** ble opprettet i 2004 som en felles bibliotektjeneste for Sykehuset Innlandet. Tidligere hadde fagbibliotekene vært selvstendige avdelinger. Etter sammenslåingen gjennomførte bibliotekarene en strategiprosess og fikk blant felles avtaler om tilgang til tidsskrifter og felles bokbase.

Bibliotektjenesten betjener seks lokale bibliotek og har 5 ansatte i deltids- og fulltidsstillinger. Bibliotektjenesten ledes av fagleder. Bibliotektjenesten gir bibliotek- og dokumentasjonstjenester for medisinsk diagnostikk og behandling, undervisning, etterutdanning og forskning. Ressurssamlingene består av databaser og andre elektroniske ressurser, trykte og elektroniske tidsskrifter og faglitteratur.

Organisatorisk tilhører bibliotektjenesten Avdeling for kvalitet og pasientsikkerhet innen Stab Helse. Sykehuset Innlandets fagdirektør er leder for Stab Helse. De seks avdelingsbibliotekene ligger i Hamar, Elverum, Gjøvik, Sanderud, Lillehammer, og Reinsvoll.

Bibliotekprisen for 2008 fra Norsk Bibliotekforening, avdeling Hedmark, gikk til Bibliotektjenesten i Sykehuset Innlandet HF.

## Kunnskapsegget
Nett-tjenesten *[[Kunnskapsegget]]*, som ble lansert i 2009, ble laget av ansatte i Sykehuset Innlandet, blant annet en prosjektbibliotekar i bibliotektjenesten, basert på en canadisk tjeneste. Verktøyet brukes av ansatte til innhenting av kunnskapsgrunnlaget til kliniske fagprosedyrer, behandlingslinjer og veiledende behandlingsplaner, og i det daglige arbeidet med pasientene. Kunnskapsegget kan brukes av alle.

## Litteratursøk
Et av Sykehuset Innlandets satsningsområder er deling av kunnskap med hele Norges befolkning. Bibliotektjenesten bruker nettstedet litteratursøk.no til å publisere og offentliggjøre alle litteratursøk etter kunnskapsgrunnlaget som gjennomført for kliniske fagprosedyrer, behandlingslinjer og veiledende behandlingsplaner.

## Referanser


## Eksterne lenker
* Bibliotekets hjemmeside
* Kunnskapsegget
* Litteratursøk.no
Leigh Whannell

**Leigh Whannell** (født 17. januar 1977 i Melbourne, Victoria) er en australsk manusforfatter, produsent og skuespiller. 

Whannell jobbet tidligere som journalist og filmkritiker i flere australske TV-programmer, inkludert ABC's Recovery med vert Dylan Lewis. Han hadde også en mindre rolle i filmen The Matrix Reloaded, samt i videospillet Enter The Matrix som karakteren Axel. Han hadde hovedrollen Adam Faulkner i den første Saw-filmen. Han var også med og regisserte de andre Saw-filmene. Han opptrådte også i skrekkfilm-serien Insidious fra 2010,  fra 2013, og  fra 2015.

Whannell mener at han arvet sin kjærlighet til historiefortelling fra sin mor og sin forkjærlighet for film fra sin far, som jobbet bak kamera i TV-bransjen.

## Referanser


## Eksterne lenker
* 
*
Kunnskapsbasert praksis

**Kunnskapsbasert praksis** eller **evidensbasert praksis** (engelsk: *evidence-based practice*) er en tilnærming til behandling og forskning særlig innen helseorienterte fag og profesjoner, i første rekke medisin og psykologi. Begrepet omfatter evidensbasert medisin, evidensbasert psykologi, evidensbasert sykepleie og tjenester fra annet helsepersonell. Begrepet knyttes dermed ikke bare til ett av områdene og utelukker ikke annet helsepersonell.

Kunnskapsbasert praksis er å ta faglige avgjørelser basert på systematisk innhentet forskningsbasert kunnskap, erfaringsbasert kunnskap og ved å lytte til pasientens ønsker og behov i en gitt situasjon.

## Kunnskapskildene
Kunnskapskildene kan for eksempel være kollegaer, eksperter, forskning, retningslinjer, kurs osv. Kildene har styrker og svakheter. De som arbeider i klinisk praksis, må være bevisst på disse styrkene og svakhetene. Kunnskapsbasert praksis bidrar til å øke bevisstheten om og reflektere over hvilke kunnskapskilder man baserer sine handlinger på.

## Formål
Formålet med kunnskapsbasert praksis er å styrke beslutningsgrunnlaget til de som jobber i helse- og sosialsektoren, og bevisstgjøre hvor de henter sin kunnskap fra. Prosedyrer som ikke er basert på oppdatert kunnskap kan i verste fall føre til feilbehandling av pasienter. Derfor er det viktig at helsepersonell lærer seg metoder for hvordan de skal søke seg fram til den beste tilgjengelige kunnskapen og kritisk vurdere denne.

## Seks trinn
Prosessen i kunnskapsbasert praksis består av seks trinn:
# Refleksjon over egen praksis
# Formulere spørsmål (spørsmålsformulering)
# Finne forskningsbasert kunnskap (litteratursøk)
# Kritisk vurdere forskningen
# Anvende forskningsbasert kunnskap med erfaringsbasert kunnskap og brukerens behov
# Evaluere egen praksis

## Se også
* Kunnskapsbasert medisin
 
## Kilder
*  Nettside om kunnskapsbasert praksis
* Nasjonalt kunnskapssenter for helsetjenesten
Ordenen Tessera Concordiæ

**Ordenen Tessera Concoridæ** også kalt **Christian VIIs orden** var en dansk orden innstiftet 21. oktober 1774. Den ble innstiftet i anledning arveprins Frederiks bryllup og kan ha vært en erstatning for Mathildeordenen, som forsvant 1772 da dronning Caroline Mathildes ekteskap med kong Christian VII ble oppløst og hun ble landsforvist. Ordenens navn på latin betyr *tegnet på enighet*, en henvisning til nye, harmoniske tilstander i kongefamilien etter Struensees fall. Ordenen Tessera Concoridæ var en hofforden, som kun ble tildelt et begrenset antall medlemmer av kongehuset. Den gikk gradvis ut av bruk. Ordenen overlevde sannsynligvis ikke enkedronning Juliane Marie, som døde i 1796.
## Insignier
Ordenstegnet for Ordenen Tessera Concoridæ besto av et hvitemaljert kors med røde kanter, en henvisning til dannebrogskorset. Korset hadde stråler i korsvinklene. Over korset var det plassert en medaljong med kongens monogram, bokstaven C og tallet 7, på en rødemaljert oval bakgrunn. Medaljongen var omgitt av en krans og utenfor denne igjen en bord i lyst blått, med Elefantordenens ordenstegn nederst. Borden hadde innskriften «• GLORIA • EX AMORE • PATRIA •» (*kjærlighet til fedrelandet, min ære*), kongens valgspråk. Ordenstegnet var gjort i gull og kostbart utstyrt med edelstener. Reversen bar innskriften «TESSERA CONCORDIÆ», ordenens motto. Ordenstegnet var opphengt i båndet i en kongekrone. 

Ordensbåndet var lyst blått bånd, som i Elefantordenens ordensbånd, med smale kantstriper i hvitt og rødt, som i båndet for Dannebrogordenen.

Det ble også laget ordensringer, der Christian VIIs monogram og Elefantordenens bånd og ordenstegn inngikk sammen med kongens valgspråk og en kongekrone. 

## Tildeling
Utnevnelse til ordenen fant sted 21. oktober 1774 da arveprins Frederik giftet seg med prinsesse Sophie Frederikke av Mecklenburg-Schwerin. Antallet medlemmer regnes til omkring ti. I tillegg til kongen selv, ble enkedronning Juliane Marie, arveprins Frederik og prinsesse Sophie Frederikke, kronprins Frederik, prinsesse Louise Augusta, prinsesse Charlotte Amalie (datter av Frederik IV), samt kongens søstre Sofia Magdalena, dronning av Sverige, Vilhelmine Caroline og Louise utnevnt til medlemmer av ordenen.

Det antas at ordensringene ble tildelt fem personer: Ove Høegh-Guldberg, general Hans Henrik von Eickstedt, generalløytnant Georg Ludvig von Køller-Banner, generalkrigskommissær Johan Frederik Classen og kammerjunker Engel Carl Ernst Schack.

## Referanser


## Kilder
*Lars Stevnsborg: *Kongeriget Danmarks ordener, medaljer og hederstegn. Kongeriget Islands ordener og medaljer*, Syddansk Universitetsforlag, 2005, s. 195–198
Birgitte Cathrine Boye

**Birgitte Cathrine Boye** (født 7. mars 1742 i Gentofte i Danmark, død 17. oktober 1824 i København) var en dansk salmedikter.

## Liv og virke
### Bakgrunn
Birgitte Cathrine ble født som eldste barn av kgl. Jagtbetjent Jens Johannissen og konen Dorthe Henriksdatter. 13 år gammel ble Birgitte Cathrine Johansen forlovet med skovridder Herman Herz, som hun ble giftet med i 1763. I løpet av fem år fikk hun fire barn, men samtidig studerte hun på egen hånd tysk, fransk og engelsk, slik at hun kunne lese litteratur på disse språkene. 

### Salmedikter
I 1773 leverte hun 20 salmer etter en utlysing, og alle ble godt mottatte. Midt på 1700-tallet hadde pietismen fått et kraftig tilbakeslag i Danmark. Dette fikk også virkning for salmediktinga. Nå kom mer høytflygende dikting på moten. Ludvig Harboe og Ove Høegh-Guldberg fikk i oppdrag å redigere en ny salmebok, og i januar 1778 la de frem manuskript til *[[Psalme-Bog eller En Samling af gamle og nye Psalmer]]*, den såkalte *[[Guldbergs salmebok]]*. I denne salmeboken var det med 132 salmer fra *[[Kingos salmebok]]* og 143 fra Pontoppidan sin. Hele 146 av salmene var skrevne av Birgitte Cathrine Boye, som på denne måten kom til å sette preg på den nye danske salmeboken.

Det var sagt om henne at hun hadde «en besynderlig Gave til den hellige Poesi». Salmene var skrevne i en for Birgitte Cathrine dramatisk tid: I 1775 døde mannen hennes, og i 1778 giftet hun seg på nytt med tollskriver og justisråd Hans Boye. 

Salmeboken møtte mye kritikk, denne kritikken rammet også Boye sine salmer. Mange fant salmene hennes i meste laget pompøse. Hun tok seg nær av kritikken, og takken neene da i 1790 ble bedt om å levere salmer til en ny salmebok. Men noen av salmene hennes lever videre, i ettertiden er hun blitt kjent som kvinnen med høytidsversa. Prekestolversene hennes vert ennå sungne på høytidsdager, i mange land i Norden. I *[[Norsk Salmebok (1985)|Norsk Salmebok]]* har hun med en oversatt salme i tillegg til tre høytidsvers som står både på bokmål og nynorsk.

Birgitte Cathrine Boye skrev også noen dramatiske stykker, blant dem

* «Melicerte» (1780)
* «Gorm den gamle, et heroisk Sørgespil» (1781)

## ''Norsk salmebok'' og ''Norsk salmebok 2013''
*Norsk Salmebok*  og *Norsk salmebok 2013' har med tre høytidsvers av Boye, alle oversatt av [[Elias Blix]]:

* nr 47/48  «En frelser er oss født i dag» – «I dag er fødd ein frelsar stor» 
* nr 177/178 «Han er oppstanden, store bud» – «Han er oppstaden dyre ord» 
* nr 215/216 «O lue fra Guds kjærlighet» – «Du loge av Guds kjærleikseld» 

Dessuten har hun oversatt salmen «Jeg er frelst og dyrekjøpt».

== Referanser ==
<references />

== Litteratur ==
* *Kristen sang og musikk* [[Runa forlag]] 1962
* [https://runeberg.org/dbl/2/0571.html BCB i *Dansk biografisk Lexikon'' (1887–1905)]
Gene Wilder

**Gene Wilder** (født **Jerome Silberman**; 1933–2016) var en amerikansk teater- og filmskuespiller, regissør, manusforfatter og forfatter.

## Liv og virke
### Bakgrunn
Jerome Silberman (Gene Wilder) var sønn av Jeanne (Baer) og William J. Silberman. Faren produserte og solgte såkalte *novelty items*. Faren var innvandret jøde fra Russland, likesom morens foreldre. Sønnen Jerome tok  som 26-åring artistnavnet *Gene Wilder* av beundring for Thornton Wilder.

### Ekteskap
Gene Wilder var gift fire ganger:
* Mary Mercier (gift i 1960; skilt  i 1965)
* Mary Joan Schutz (gift i 1967; skilt i 1974)
* Gilda Radner (gift i 1984; ekteskapet varte til hennes bortgang i 1989)
* Karen Boyer (gift i 1991; ekteskapet varte til Gene Wilders bortgang i 2016)
Hans ekteskap med skuespillerinnen Gilda Radner, som døde av eggstokkreft, førte til hans aktive engasjement med å fremme bevissthet rundt forskjellige former for kreft og rett behandling for dette.

### Skuespiller
Da Gene Wilder var åtte år fikk moren diagnosen revmatisk feber, og legen hennes fortalte gutten at hun kunne dø dersom han fikk henne til å gråte. I stedet skulle han få henne til å le. I sin selvbiografi skrev Wilder siden at hans bestrebelser på å underholde moren ble starten på hans skuespillerambisjoner.

Da han var elleve fikk han se sin søster Corinne (gift Pearlman), som studerte skuespill, opptre på scenen. Han spurte søsterens lærer om han kunne undervise ham også, og fikk til svar at han skulle få undervisning hvis han fortsatt var interessert når han hadde fylt tretten. Dagen etter 13-årsdagen ringte han læreren, og studerte under ham i to år.

Wilder begynte sin karriere på teaterscenen og gjorde sin debut som filmskuespiller med filmen *[[Bonnie og Clyde]]* i 1967. Hans første store rolle var som karakteren Leopold Bloom i filmen *[[Musical-svindlerne]]* fra 1968. Han jobbet tett sammen med forfatter og regissør Mel Brooks, blant annet med filmen *[[Young Frankenstein]]* fra 1974. For denne filmen mottok de to en oscarnominasjon i kategorien «beste filmatisering».

Wilder er kjent for sin rolle som karakteren Willy Wonka i filmatiseringen av *[[Charlie og sjokoladefabrikken]]* fra 1971 og for sine fire filmer med Richard Pryor: *Silver Streak* (1976), *[[Stir Crazy]]* (1980), *[[Intet sett, intet hørt]]* (1989) og *[[Another You]]* (1991). Wilder regisserte og skrev manuskript til flere filmer, inkludert *[[The Woman in Red]]* (1984).

### Forfatter
Mot slutten av sitt liv utga han først en selvbiografi, deretter flere skjønnlitterære bøker.

### Bortgang
29. august 2016 døde Wilder 83 år gammel som følge av komplikasjoner knyttet til Alzheimers sykdom.

## Bibliografi
* *Kiss Me Like a Stranger: My Search for Love and Art*, sevbiografi (2005)
* *The Woman Who Wouldn't*, roman (2008)
* *My French Whore*, roman (2008)
* *What Is This Thing Called Love?*, noveller (2011)
* *Something To Remember You By: A Perilous Romance*, roman (2013)

## Referanser


## Eksterne lenker
* 
*
Joe Bonamassa

**Joe Bonamassa** (født 1977) er en amerikansk rock/blues/bluesrock gitarist, sanger og låtskriver. Han betraktes som veldig produktiv, og i tillegg til egen solokarrierer har han også samarbeidsprosjekter med blant andre Beth Hart og er medlem av gruppa Black Country Communion. Bonamassa er kjent for sin britisk-bluesinspirerte musikk, og for sin bruk av varierte sjangere i sangene sine. Han er blant annet inspirert av artister som Gary Moore, Rory Gallagher og B.B. King. Bonamassa har opptrådt live med mange kjente gitarister som B.B. King, Eric Clapton, Buddy Guy og Derek Trucks.  

## Karriere
Bonamassa vokste opp i Utica, New York og startet allerede som 4-åring å spille gitar. 12 år gammel hadde han  sitt eget band, Smokin' Joe Bonamassa. Seinere spilte han i bandet Bloodline. År 2000 kom hans første soloplate, *A New Day Yesterday*. Etter dette kom platene i rask rekkefølge, *So, It's Like That* (2002), som toppet den amerikanske blues-salgslista. Så kom *Blues Deluxe* (2003), *Had To Cry Today* (2004) og *You & Me* (2006), som alle også nådde Topp 10 i hjemlandet. Fra og med *Sloe Gin* (2007) har også Bonamassas studioalbum havnet på Billboardlistas Topp 30.

Hans gjennombrudd i Europa kom med albumet *The Ballad of John Henry* (2009), og *Black Rock* (2010). Så kom *Dust Bowl* (2011), *Driving Towards The Daylight* (2012), *Different Shades of Blue* (2014) og *Blues of Desperation* (2016). Bonamassa har dessuten utgitt 10 livealbum alene. 

Sammen med vokalist Beth Hart har han gitt ut albumene *Don't Explain* (2011), *Seesaw* (2013) og *Live in Amsterdam* (2014). I 2009 dannet han rockebandet Black Country Communion sammen med bassisten Glenn Hughes (eks. Deep Purple), keyboardisten Derek Sherinian (eks. Dream Theater) og trommeslageren Jason Bonham (sønnen til John Bonham fra Led Zeppelin). Bandet har så langt tre albumutgivelser.

## Diskografi
* *A New Day Yesterday*, (2000)
* *So, It's Like That*, (2002)
* *Blues Deluxe*, (2003)
* *Had to Cry Today*, (2004)
* *You & Me*, (2006)
* *Sloe Gin*, (2007) UK #50
* *The Ballad of John Henry* (2009) 
* *Black Rock*, (2010)
* *Dust Bowl*, (2011) U.S. #37, UK #12
* *Driving Towards the Daylight*, (2012)
* *Different Shades of Blue*, (2014) U.S. #8, UK #9
* *Blues of Desperation*, (2016) U.S. #12, UK #3
* *Redemption* (2018)
* *Joe Bonamassa Christmas Comes But Once a Year* (2019)
* *Royal Tea* (2020)
* *Time Clocks* (2021)
* *Blues Deluxe Vol. 2* (2023)
* *Breakthrough* (2025)

### Opptredener med andre artister

## Referanser


## Eksterne lenker
* 
* 
* 
*
Chad Willett

**Chad Willett** (født 10. oktober 1971) er en kanadisk skuespiller.

Willett vokste opp i Britisk Columbia og spilte i fire sesonger i den prisbelønte serien *Madison*. Etter dette flyttet han til USA. Her var han med i flere filmer, blant annet sammen med Vincent D'Onofrio i *Steal This Movie*, og med skuespilleren Ethan Hawke i filmen *[[Alive (film)|Alive]]*.

Han har dukket opp i utallige TV-serier og filmer, inkludert The Look der han spilte mot Vanessa Redgrave, *The Chronicle*, *Nothing Too Good for a Cowboy* og i *The Twelve Days of Christmas Eve*. Han har også hatt flere roller i forskjellige TV-serier og på teater-scenen.

## Referanser


## Eksterne lenker
*
Zou (navn)

**Zou** (tradisjonell kinesisk: 鄒, forenklet kinesisk: 邹, pinyin: *Zōu*, Wade-Giles: *Tsou*) er et utbredt kinesisk slektsnavn. Navnet har historisk hjemstavn i Fanyang i provinsen Hebei.

Avhengig av kinesisk språk romaniseres også navnet som *Trau*.

## Kjente bærere av navnet Zou
*Zou Yinglong (politiker under Songdynastiet)
*Zou Yuanbiao (dommer under Ming-dynastiet)
*Zou Yiguai (dommer under Qing-dynastiet)
*Zou Rong (revolusjonær og nasjonalistisk, død 1905)
Dee Dee Bridgewater

**Dee Dee Bridgewater** (født **Denise Eileen Garrett**; 1950) er en amerikansk jazzsanger. Hun har vunnet Grammy-prisen to ganger. Hun er også FN-ambassadør for FNs organisasjon for ernæring og landbruk.

## Tidlig liv
Denise Eileen Garrett ble født i Memphis i Tennessee, men vokste opp i Flint i Michigan. Hennes far, Mathew Garret, var jazztrompetist og lærer ved Manassas High School, og det var gjennom han Denise Eileen Garrett først ble eksponert for jazz. Da hun var 16 år ble hun med i en R&B-trio som opptro i Michigan. Som 18-åring studerte hun ved Michigan State University før hun gikk på University of Illinois at Urbana-Champaign. Med jazzbandet der turnerte hun i Sovjetunionen i 1969. Året etter traff hun trompetisten Cecil Bridgewater, og etter deres bryllup, flyttet de til New York City hvor Cecil spilte i Horace Silvers band.

## Karriere

Tidlig på 70-tallet ble Bridgewater med i Thad Jones-Mel Lewis Jazz Orchestra som vokalist. Dette markerte begynnelsen på hennes jazzkarriere, og hun sang med flere av den tidens største jazzmusikere som Sonny Rollins, Dizzy Gillespie, Dexter Gordon, Max Roach, Rahsaan Roland Kirk og flere. Hun sang på Monterey Jazz Festival i 1973, og i 1974 kom hennes første album *Afro Blue* samtidig som hun spilte i musikalen *[[The Wiz]]*. I 1975 vant hun Tony-prisen for beste kvinnelige birolle for rollen som Glinda i denne musikalen. Senere var hun med i flere sceneproduksjoner. Etter turné i Frankrike med musikalen *Sophisticated Ladies* i 1984, flyttet hun til Paris i 1986. Samme år hadde hun rollen som Billie Holiday i stykket *Lady Day*, en prestasjon som gjorde henne nominert til Laurence Olivier-prisen.

På slutten av 80-tallet og begynnelsen av 90-tallet returnerte hun til jazzverden. Hun sang på Montreux Jazz Festival i 1990 og i 1994 startet hun et samarbeid med Horace Silver, som hun alltid hadde sett opp til. Hun slapp albumet *Love and Peace: A Tribute to Horace Silver*. Hennes album *[[Dear Ella]]*, som kom i 1997, gav henne en Grammy-pris for beste jazzvokal-album.

## Familie
Bridgewater er mor til tre barn; Tulani Bridgewater (fra hennes ekteskap med Cecil Bridgewater), China Moses (fra hennes ekteskap med Gilbert Moses) og Gabriel Durand (fra hennes nåværende ekteskap med den franske konsertpromotøren Jean-Marie Durand).

## Diskografi
Kun et utvalg av Bridgewaters diskografi
* 1974 *Afro Blue* – (Trio)  
* 1976 *Dee Dee Bridgewater* – (Atlantic)  
* 1977 *Just Family* – (WSM)  
* 1979 *Bad for Me* – (Elektra)  
* 1989 *Live in Paris* – (EmArcy)  
* 1992 *In Montreux* – (Verve)  
* 1993 *Keeping Tradition* – (Verve)  
* 1995 *Love and Peace: A Tribute to Horace Silver* – (Verve)  
* 1997 *Dear Ella* – (Verve) 
* 2000 *Live at Yoshi's* – (Verve)
* 2002 *This Is New* – (Verve)
* 2005 *J'ai Deux Amours* – (DDB)
* 2007 *Red Earth* – (DDB)
* 2010 *Eleanora Fagan to Billie with Love From Dee Dee Bridgewater* – (EmArcy)

## Norgesbesøk
Bridgewater holdt konsert på Kongsberg Jazzfestival i 2005 og 2007. I november 2014 besøkte hun Hamar kulturhus sammen med gruppa DVRK Funk.

## Referanser


## Eksterne lenker
* 
*
Budget

**Budget Rent a Car System, Inc.** er et bilutleifirma som leier ut person- og varebiler, minibusser og lastebiler. Det eies av Avis Budget Group.

Budget Rent a Car ble grunnlagt i Los Angeles i 1958 av Morris Mirkin.

Budget hadde opprinnelig en flåte på bare ti biler og var en virksomhet som levde opp til navnet *Budget* gjennom lavere døgn- og kilometerpriser enn de andre etablere firma i markedet. 
På 1960- tallet ble hovedkontoret flyttet til Chicago og selskapet begynte å ekspandere med egne og  franchise-eide utleiebyråer. Idag har Budget representasjon i 128 land med cirka 3&nbsp;400 utleiekontorer. Totalt antall biler i flåten er om lag 265&nbsp;000.

## Eksterne lenker
* Budget bilutleie i Norge
* Budget.com Offisiell hjemmeside
Ye (navn)

**Ye** (tradisjonell kinesisk: 葉, forenklet kinesisk: 叶, pinyin: *Yè*) er et vanlig kinesisk slektsnavn. Uttalen varierer alt ettesom kinesisk språk og dialekt, og derfor kan det også romaniseres *Yip* eller *Ip* (kantonesisk), *Yeh* eller *Ee* (noen mandarindialekter), *Yap* eller *Yeap* (fra hakka  eller minnan-språkene).

Navnet finnes på vietnamesisk som *Diệp* eller *Giap*. 

Navnet betyr *blad*.

Etternavnet *Yè* anses å ha sitt opphav i den gamle byen Ye i dagens byprefektur Pingdingshan i Henan. Det går i alle fall tilbake til Vår- og høstannalenes tid, da en av generealene for staten Chu ble tildelt *Yè* som hertugdømme i 525 f.Kr. 

## Kjente bærere av navnet Ye
*Ye Jianying, general og politiker i Folkerepublikken Kina
*Ye Shengtao, forfatter
*Ye Ting, general
Freie Universität (Thielplatz)

**Thielplatz undergrunnsstasjon** er en undergrunnsstasjon på Berlins undergrunnsbanenettverk. Thielplatz er på linjen U3.

Fra stasjonen åpnet 12. oktober 1913 til utvidelsen til Krumme Lanke undergrunnsstasjon sto ferdig i 1929 var Thielplatz den sørvestlige endestasjon for U3.

Stasjonen ligger i nærheten av Fritz-Haber-Institut der Max-Planck-Gesellschaft og Freie Universität Berlin. 11. desember 2016 fikk stasjonen navnet *Freie Universität (Thielplatz)*.

## Referanser
Breitenbachplatz undergrunnsstasjon

**Breitenbachplatz undergrunnsstasjon** er en undergrunnsstasjon på Berlins undergrunnsbanenettverk. Breitenbachplatz er på linjen U3. 

Torget stasjonen ligger under har navn fra innenriksministeren Paul von Breitenbach.

Stasjonen slapp nesten uskadet fra andre verdenskrig og det finnes flere før-krigs objekter ved stasjonen, blant annet den sørlige inngangen og tre trebenker.

## Eksterne lenker
*
Oskar-Helene-Heim undergrunnsstasjon

**Oskar-Helene-Heim undergrunnsstasjon** er en undergrunnsstasjon på Berlins undergrunnsbanenettverk. Oskar-Helene-Heim er på linjen U3. Stasjonen ligger i Dahlem ved krysset mellom Clayallee og Argentinishen Allee.

Stasjonen er oppkalt etter et nærliggende sykehus, som ble drevet av Oskar og Helene Pintsch (etterkommere etter Julius Pintsch) gjennom en stiftelse.

## Eksterne lenker
*
Bakkantinnene

***Bakkantinnene*** (gresk: , *Bakchai*) er en tragedie av den greske dramatikeren Evripides. Stykket ble først framført etter Evripides død, under Dionysiafestivalen år 406 f.Kr.. Stykket ble skrevet i Evripides siste år, mens han var tilknyttet hoffet til Arkelaus I av Makedonia.

## Personer
* Dionysos
* Korlederen
* Kor av asiatiske bakkantinner
* Teiresias, en seer
* Kadmos, mytisk konge av Theben
* Penthevs, mytisk konge av Theben
* En soldat
* En gjeter
* En budbringer
* Agave, Kadmus’ datter, Penthevs’ mor

## Handling
Den unge vinguden Dionysos vender tilbake til sin fødeby Theben etter å ha etablert en kult til sin ære i østerlandene. I sitt følge har han et kor av bakkantinner. Hans mor Semele ble mistrodd av sin familie da hun hevdet at Zevs var far til hennes barn, og Dionysos ønsker nå å gjenopprette hennes ære, vise sin guddommelighet, og kreve tilbørlig hengivelse fra thebenerne. Siden vil han underlegge seg hele Hellas. 

I byen hersker Dionysos' fetter Pentheus, mens Dionysos mostre er smittet av guddommelig galskap og bedriver rituell dyrking av den nye guden ute i fjellene. Pentheus avviser den nye troen, arresterer Dionysos, som utgir seg for å være prest i sin egen kult, og forsøker å stoppe de ekstatiske kvinnene. Pentheus' forfølgelse av Dionysosdyrkingen er imidlertid ambivalent, og han kler seg ut som en kvinne for å spionere på kvinnenes ritualer. Kvinnene oppdager ham, og i den tro at han er en løve, river de ham i sønder, lem for lem. Da dette blir oppdaget, drives de fra byen, og Dionysos står tilbake som historiens seierherre.

## Dramaet som historisk kilde
Stykket, og særlig dets prolog, er den mest utførlige kilde til kunnskap om Dionysos som kultgud, og om ekstaser, Dionysia, som utspilte seg innenfor de dionysiske mysteriers kult. 

## I Norge
* Stykket settes regelmessig opp; sist på Rogaland teater 2007, Nationaltheatret 2004, Den nationale scene 1996, Radioteatret 1989, 
* Evripides: *Seks tragedier*. Kommentarer og etterord ved Egil Kraggerud. Gyldendal, 1997 ISBN 82-05-23923-1 
* Prologen er gjengitt i antologien *[[Greske myter og mysterier]]*, 2003

## Kilder
* 

## Eksterne lenker

* The Internet Classics Archive – ''The Bacchantes'' by Euripides
* The Bacchae (in Greek and English) at Perseus Digital Library
Rüdesheimer Platz undergrunnsstasjon

**Rüdesheimer Platz undergrunnsstasjon** er en undergrunnsstasjon på Berlins undergrunnsbanenettverk. Rüdesheimer Platz er på linjen U3. 

Torget stasjonen ligger under har navnet sitt etter Rüdesheim am Rhein i Hessen.

## Eksterne lenker
*
John Baptist Yang Xiaoting

**John Baptist Yang Xiaoting** (født 9. april 1964 i Shaanxi i Folkerepublikken Kina) er en kinesisk katolsk biskop.
## Liv og virke
### Prest
Han ble presteviet for bispedømmet Zhouzhi i 1991. Han studerte i Roma fra 1993 og tok doktorgrad i teologi ved Det pavelige universitet Urbaniana i 1999, og studerte så i USA 2000-02 der han tok mastergrad i sosioreligiøse studier. Senere var han viserektor ved det katolske presteseminar i Xi'an.
### Biskop
Yang Xiaoting ble bispeviet med pavelig mandat og regjeringens approbasjon den 15. juli 2010 som koadjutor-biskop av Yan'an (med sete i Yulin) i provinsen Shaanxi i Folkerepublikken Kina. Ordinasjonen ble ledet av biskop Louis Yu Runchen av Hanzhong, og fant sted i Xiaoqiaopan kirke i fylket Jingbian i nærvær av syv vatikananerkjente biskoper: Anthony Dang Mingyan av Xi'an, Nicholas Han Jide av Pingliang, John Huo Cheng av Fenyang, Joseph Li Jing av Yinchuan/Ningxia, Joseph Tong Changping av Weinan og Joseph Han Yingjin av Sanyuan og hans forgjenger biskop Joseph Zong Huaide.

Yan'ans biskop Francis Tong Hui av Yan’an, som lider av Alzheimers sykdom, var også tilstede en kort stund.

Yan'an, som en lang periode under den kinesiske borgerkrig var base for Mao Zedong, har nå (2010) to biskoper, 20 prester, 24 nonner og 40.000 katolikker.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Antonio Riberi (1897-1967) *1934
* Kardinal Ignatius Pi Shushi (1897-1978) *1949
* Biskop Joseph Zong Huaide (1917-1997) *1958 
* Biskop Louis Yu Runchen (1931-) *1986
* Biskop *John Baptist Yang Xiaoting* (1964-) *2010
## Referanser
Augsburger Straße undergrunnsstasjon

**Augsburger Straße undergrunnsstasjon** er en undergrunnsstasjon på Berlins undergrunnsbanenettverk. Augsburger Straße er på linjen U3.

Stasjonen ble åpnet 8. mai 1961 som erstatning for den tidligere stasjonen Nürnberger Platz som var blitt erstattet av den nye overgangsstasjonen Spichernstraße undergrunnsstasjon.

## Eksterne lenker
*
Wheeler-demningen

**Wheeler-demningen** er en demning med vannkraftverk (tradisjonelt elvekraftverk) på Tennessee River i Lawrence County, delstaten Alabama i USA. Det har en installert produksjonskapasitet på 404 MW, fordelt på 11 turbiner.

## Eksterne lenker
* Electric Generating Capacity 2008 – EIA, USAs energidepartement. Besøkt 4. juli 2010.
Peru under Sommer-OL 2000

**Peru under Sommer-OL 2000**. Tjueen sportsutøvere, tretten kvinner of åtte menn fra Peru deltok i sju sporter, friidrett, judo, seiling, skyting, svømming, stuping og volleyball under 2000 i Sydney. De vant ikke noen medalje.

## Medaljer

## Eksterne lenker
* Resultater og profilside  på sports-reference.com
Ljosland fjellstove

**Ljosland fjellstove** (530 moh) er en privat turisthytte som ligger i området Setesdalsheiene i Åseral kommune i Agder. Ljosland Fjellstove ble bygget i 1937 av Kristiansand og Opplands Turistforening (KOT), og ble drevet i 52 år under navnet Ljoslandshytta. KOT solgte Ljoslandshytta i 1989 til Asle Ljosland. Hytta ble da bygget om og modernisert med en helt ny fløy med åtte dobbeltrom og to familierom. 

Ljosland ble åpnet igjen i 1990 under navnet Ljosland Fjellstove, og i oktober 2002 ble den solgt videre til familien Schlezinger/Sørensen fra Kristiansand med Mikael F Schlezinger som daglig leder.

## Eksterne lenker
* Fjellstova.com – Offisielle nettsider
* UT.no – Ljosland Fjellstove
Georgica

***Georgica*** er et læredikt i fire bøker, skrevet av den romerske dikteren Vergil i år 29. Diktets ytre tema er landbruk (tittelen er fra det greske verbet *georgein*, å dyrke), men diktet favner over såvel mytologiske som politiske og filosofiske emner, fortalt i 2&nbsp;188 heksameter.

Vergil var inspirert av Hesiods *[[Arbeid og dager]]*, både mht heksameterformen og emnet: arbeidet og jorden. I bok to legges vekten på åkerbruk og hagebruk, og redegjørelsen om dyrkingen av vindruer leder naturlig over til en skildring av Bacchuskulten. Her finnes også «Hyllest til våren», en av de mest kjente avsnittene. Under drøftingen av husdyrhold i bok tre berøres også seksualitet og forplantning.

Vergil skal ha etterlignet Nicander fra Kolofon, som Plinius den eldre siterte, som Cicero lovpriste, og hvis tapte epos *Heteroeumena* Ovid lånte fra til bruk i *[[Metamorphoses]]*. Vergil lånte også fra andre greske forfattere som Aratus og Aristoteles m.fl. Også Lucretius' *De rerum natura* har tjent som forbilde, også mht det epikureiske idéinnholdet.

Den innflytelsesrike epikureiske filosofen Philodemus fra Gadara (ca 110 - ca 30 f.Kr.) som bosatte seg i Napoli knyttes til folk som Vergil og Julius Cæsars svigerfar.

Som sønn av en birøkter hadde Vergil gode forutsetninger for å skildre bienes liv, som han gjør i fjerde bok. Hans beskrivelse av livet i bikuben regnes som en allegori for den ideelle styreform.

I bok fire presenteres vi for en versjon av historien om Orfeus og Eurydike som avviker fra den greske, der Eurydike ble bitt av en slange mens hun og de andre nymfene danset barføtt i Lakonias skoger. Hos Vergil dør Eurydike av et slangebitt hun får da hun flykter fra birøkteren Aristeus som har antastet henne, og Vergil forteller historien fra hans perspektiv. I et forsøk på å avhjelpe hungersnøden som rammer jorden etter pikens død, brytes Aristeus med den gamle havguden Protevs inntil han får ut av ham hvorfor han er ramt av denne forbannelsen. Protevs forteller ham om Orfeus og Eurydike, og at Aristeus er skyld i deres ulykke. Derfra er handlingsforløpet som i Ovids versjon, og ender med døden for både Orfeus og Eurydike.

Den engelske botanikeren John Martyn (1699-1768), kjent for sin *Historia Plantarum Rariorum*, utga en oversettelse av *Georgica* i 1746.

Den norske utgaven av *Georgica* er oversatt av Egil Kraggerud.

## Referanser
Walter F. George-demningen

**Walter F. George-demningen ** er en demning med vannkraftverk (tradisjonelt elvekraftverk) i Clay County, delstaten Georgia i USA. Anlegget demmer opp den store Walter F. George-sjøen i Chattahoochee River på grensen mellom Alabamaog  Georgia, og ligger nedenfor Barletts Ferry-demningen. Det har en installert produksjonskapasitet på 130 MW, fordelt på to turbiner. 

## Referanser


## Eksterne lenker
* Electric Generating Capacity 2008 – EIA, USAs energidepartement. Besøkt 4. juli 2010.
Bull Shoals-demningen

** Bull Shoals-demningen ** er en demning med vannkraftverk (tradisjonelt elvekraftverk) i Marion County, i nordvestre deler av delstaten Arkansas i USA. Anlegget demmer opp det meget store, kunstige reservoaret Bull Shoals Lake, og ligger ved en nordlig sideelv til Buffalo River som igjen renner sammen med White River. Kraftverket har en installert produksjonskapasitet på 340 MW, fordelt på åtte turbiner. 

## Referanser


## Eksterne lenker
* Electric Generating Capacity 2008 – EIA, USAs energidepartement. Besøkt 4. juli 2010.
Walk on By

**«Walk on By»** er en amerikansk sang med melodi av Burt Bacharach og tekst av Hal David. Den ble skrevet til Dionne Warwick. Sangen ble spilt inn på den samme sessionen i 1963 som frembrakte «Anyone Who Had a Heart». Den ble i 1964 Warwicks andre Top Ten-hit. «Walk on By» ble utgitt i april samme år og ble et landemerke av en single. Den nådde en sjetteplass på den amerikanske Billboard Hot 100-listen og en førsteplass på Cashbox' R&B-liste (Billboard publiserte ingen rhythm & blues-liste i 1964, det året som sangen gjorde det best på listene). Sangen lå en kort tid på Top 10 på Billboard Easy listening-listen.

Warwick spilte også inn en tysk versjon med tittelen «Geh vorbei».

I likhet med flere av Warwicks Bacharach-komponerte sanger fra 1960-årene ble det gjort mange coverversjoner av den, på mange forskjellige måter. Noen av dem ble betraktelige listesuksesser.

En notabel coverversjon var med funk/soulmusikeren Isaac Hayes, hvis coverversjon fra 1969 på hans banebrytende album *Hot Butter Soul* omdannet sangen til en funkvamp på tolv og et halvt minutt.

I 1979 spilte The Stranglers inn en punkversjon som nådde en 21.-plass på den britiske singlelisten. I 1982 gjorde funkduoen D-Train en disco/funk-coverversjon, som kun ble en R&B-hit i USA. I 1983 gjorde Jo Jo Zep & The Falcons en annen coverversjon.

I 1990 fikk sangeren Sybil, som hadde fått en stor hit året før med en coverversjon av Warwicks «Don't Make Me Over», en amerikansk R&B-hit med denne sangen.

## Gabrielles versjon
I 1997 ble en versjon med den britiske sangeren Gabrielle utgitt som den femte og siste singlen fra hennes selvbetitlede andre album.

## Cyndi Laupers versjon
«Walk on By» ble utgitt som første single fra Cyndi Laupers album med coverversjoner, *At Last* (2003). Sangen var også med på DVD-platen *Live at Last* (2004). Den ble kun utgitt som promo.

## Andre versjoner
*I 1994 gjorde den britiske gitaristen Peter White en coverversjon på sitt album *Reflections*.
*Tre år senere gjorde en annen instrumentalist, Bob Baldwin, en coverversjon på albumet *Cool Breeze* (1997).

## Listeplasseringer

## Norsk versjon
Arne Bendiksen har skrevet en norsk tekst. På norsk bærer den tittelen «Gå forbi».

### Innspillinger

De to RCA-platene er samme innspilling.

## Referanser
Collierville vannkraftverk

** Collierville vannkraftverk** er en demning med vannkraftverk (tradisjonelt elvekraftverk) i Calaveras County, i delstaten California i USA. Anlegget ligger ved den sørligste sideelven til Sacramento River, øst for byen Sacramento. Kraftverket har en installert produksjonskapasitet på 253 MW, fordelt på to turbiner.

## Referanser


## Eksterne lenker
* Electric Generating Capacity 2008 – EIA, USAs energidepartement. Besøkt 4. juli 2010.
Trinity-demningen

**Trinity-demningen** er en demning med vannkraftverk (tradisjonelt elvekraftverk) i elva Trinity i  Klamathfjellene, Trinity County, nordvest i delstaten California i USA. Kraftverket har en installert produksjonskapasitet på 140 MW, fordelt på 2 turbiner. 

Byggingen startet 4. juni 1956, og demningen ble ferdigstilt i 1962. Demningen danner Trinity Lake, Californias tredje største reservoar, med en kapasitet på over 2,4 millioner acre-feet (omtrent 3 milliarder kubikkmeter). 

## Referanser


## Eksterne lenker
* Electric Generating Capacity 2008 – EIA, USAs energidepartement. Besøkt 4. juli 2010.
* US Bureau of Reclamation – informasjon om anlegget.
Sorlaat Partiiat

**Sorlaat Partiiat** (oversatt fra grønlandsk: «Røtter») var et politisk parti på Grønland. Det ble stiftet i mars 2008, og beskrev seg selv som et «internasjonalt orientert liberal-sosialistisk parti plassert i det politiske sentrum». Sorlaat Partiiat ønsket blant annet sterkere tiltak for å styrke den sosiale tryggheten, større gjennomsiktighet i forvaltningen, nedskjæringer i offentlig sektor, *Green Card*-ordning for arbeidsinnvandring til Grønland, progressiv beskatning samt et betydelig redusert statlig eierskap.

Partiets stifter og formann, Nikoline Ziemer, var partiets kandidat til Landstinget ved landstingsvalget i 2009, hvor Sorlaat Partiiat fikk 383 stemmer (1,3 %) og dermed ingen representasjon. Ziember la ned partiet på en generalforsamling den 6. august 2010, og meldte overgang til Inuit Ataqatigiit.

## Referanser
William R. Gianelli vannkraftverk

** William R. Gianelli vannkraftverk ** er et vannkraftverk (pumpekraftverk) ved San Luis-demningen, i Merced County, delstaten California i USA. Anlegget ligger ved en sideelv til elven San Joaquin River. Kraftverket har en installert produksjonskapasitet på 424 MW, fordelt på 8 turbiner. Anlegget stod ferdig i 1968.

## Referanser


## Eksterne lenker
* Electric Generating Capacity 2008 – EIA, USAs energidepartement. Besøkt 4. juli 2010.
* US Bureau of Reclamation - informasjon om anlegget.
Don Pedro-demningen

**Don Pedro-demningen ** er en demning med et vannkraftverk (tradisjonelt elvekraftverk) i Tuolumne County, delstaten California i USA. Anlegget ligger ved en sideelv til elven San Joaquin River og dammen ble ferdigstilt i 1971. Kraftverket har en installert produksjonskapasitet på 171 MW, fordelt på fire turbiner. 

Demningen fra 1971 førte til at en annen demning, med samme navn, som var ferdigstilt i 1924 ble satt under vann. Denne demningen var i betong og var 86 mete høy, 300 meter bred, 4,9 meter dyp på toppen og 52 meter dyp i bunnen. Den gamle demningen holdt 14,3 % av vannet som den nye demningen holder. Når den nye demningen er full ligger den gamle 76 meter under vann.

## Referanser


## Eksterne lenker
* Electric Generating Capacity 2008 – EIA, USAs energidepartement. Besøkt 4. juli 2010.
Kim Choong-soo

**Kim Choong-soo** (født 6. juni 1947) er en sørkoreansk økonom. Han var sentralbanksjef for Sør-Koreas sentralbank fra 2010 til 2014.

Kim fikk avskjed i nåde fra den sørkoreanske hæren i 1971. Etter dette tok han sin økonomiutdanning; først en BA i økonomi ved Seoul National University (1973), deretter Ph.D. i økonomi ved University of Pennsylvania i USA (1979). 

Hans første jobb var som forskningsassistent ved Korea Development Institute (KDI). Etter dette flyttet han til USA, og fortsatte å arbeide med forskning; først ved Wharton Econometric Forecasting Associates, Inc., deretter ved Center for Human Resource Research ved Ohio State University. Her var han ansatt fram til 1983.

Fra 1983 begynte han igjen å jobbe hos KDI. Fra 1983 til 1984 var han forskningsstipendiat, og fra 1985 til 1988 stipendiat. Senere hadde han også to ulike direktørtitler i KDI, og han var president der fra 2002 til 2007. Han har blant annet vært assisterende minister og spesialrådgiver for visefinansministeren, og departementssjef for økonomidirektøren ved presidentens kontor. 

Hans siste verv før han ble sentralbanksjef for Sør-Koreas sentralbank var Sør-Koreas representant i OECD. Hans periode som sentralbanksjef var fra 1. april 2010 til 31. mars 2014. Lee Ju-yeol overtok som sentralbanksjef etter Kim. 

## Referanser


## Eksterne lenker
* CV på sentralbankens hjemmeside
Normalna Bloudkova skakalnica

**Normalna Bloudkova skakalnica** (norsk: *Bloudeks normalbakke*) var den tredje største hoppbakken i Planica i Slovenia. Den har K-punkt 90 meter og bakkestørrelse 100 meter. Bakken ble åpnet i 1949, og er i dag oppkalt etter bakkekonstruktøren, Stanko Bloudek. Normalbakken har hatt flere verdenscuprenn, sist i 1994, og i senere år kontinentalcuprenn. Ett verdenscuprenn i kombinert ble holdt i bakken i 1984. Junior-VM 2007 ble flyttet fra Tarvisio i Italia til Planica på grunn av snømangel, og hopprennene gikk i normalbakken. Hoppanlegget er eid av ŠD Planica. Da storbakken Bloudkova velikanka ble ombygd i 2011/12, ble det bygd en ny normalbakke ved siden av den, som erstatter Normalna Bloudkova skakalnica.

Bakkerekorden i normalbakken er 110 meter, satt av Bine Zupan (Slovenia) 13. mars 2004.

## Bakkerekorder

## Viktige renn
Inkluderer verdenscuprenn (spesielt hopp) eller tilsvarende.

### Menn

### Kvinner

## Kilder
*Skisprungschanzen-Archiv: Planica (Velikanka) (besøkt 11. oktober 2012)
*Planica 1934-2011: All international competitions, all podium winners and competitors with the longest ski jumps and flights
*FIS: Resultater
*Adam Kwieciński: Resultater (besøkt 22. juni 2015)
Ali-Shir Nava’i

**Nizām-al-Din ʿAlī-Shīr Herawī** (tsjagataisk og persisk: نظام الدین على شير هروی, uigurisk: ئەلىشىر نەۋائى, usbekisk: *Alisher Navoiy*), bedre kjent som **Alisjer Navoi** eller **Mīr ʿAlī Shīr Navā'ī** (med flere forskjellige stavinger), (født 9. februar 1441 i Herat, død 3. januar 1501 samme sted) var en sentralasiatisk poet, maler, politiker, mystiker og språkforsker av uigurisk opprinnelse som arbeidet ved det timuridiske hoffet i Herat. 

Han er generelt kjent under pseudonymet **Navā'ī** (persisk: نوایی, som betyr «den gråtende»). På grunn av hans fremragende tsjagatai-poesi regnes han av mange i den tyrkiskspråklige verden for å være grunnleggeren av tidlig tyrkisk litteratur, i motsetning til de tidligere rådende persisktalende forfatterne. Han blir også sett på som et av de viktigste forbildene i usbekisk (språk)kultur.

## Referanser


## Eksterne lenker
* 
*  Navoi's garden
*  Alisher Navoi: Chaucer of the Turks
Palle Christiansen

**Palle Christiansen** (født 25. juni 1973 i Taastrup i Danmark) er en grønlandsk liberal politiker og tannlege. Han har vært medlem av Grønlands regjering og landsting for partiet Demokraatit.  

Han har grønlandsk mor og dansk far. Han har dansk som morsmål og snakker ikke grønlandsk. Han vokste opp i Nuuk og Sisimiut på Grønland, men flyttet til Danmark for å gå gymnaset. Han studerte odontologi ved Københavns Universitet, der han ble uteksaminert i 2001. Christiansen var offentlig tannlege i Nuuk og Sisimiut, deretter privatpraktiserende tannlege i Sisimiut.

I 2002 var han med på å stifte partiet Demokraatit. Samme år ble han innvalgt i Grønlands landsting. Christiansen var medlem av Sisimiut kommunestyre 2005–2008 og Qeqqata kommunestyre 2009–2013.

I 2009 ble han finansminister i Kuupik Kleists regjering. Han foreslo blant annet å fjerne avgiftsfri handel med alkohol på flyplasser og redusere overføringene til de minste bygdene. I 2011 inngikk Christiansen en avtale med Air Iceland om kjøp av flybilletter for statsansatte på tjenestereise, fremfor en mer kostbar avtale med Air Greenland. Valget ble ansett som upatriotisk, og Christiansen gikk til posten som minister for kultur, utdannelse, forskning og kirke. Han var minister for nordisk samarbeid fra 2009 til etter landstingsvalget i mars 2013.

I 2013 kjøpte han en andel av en tannklinikk i Græsted og flyttet til Danmark. Han sa fra seg mandatet i Grønlands landsting og meldte seg inn i det danske partiet Liberal Alliance. Han har vært politisk kommentator for den grønlandske avisen *[[Atuagagdliutit/Grønlandsposten|AG]]*. Han har også sittet i hovedstyret for den danske tannlegeforeningen.

## Referanser
Cabin Creek vannkraftverk

**Cabin Creek vannkraftverk** er  et vannkraftverk (pumpekraftverk) i Clear Creek County, delstaten Colorado i USA. Anlegget ligger i et sentralt fjellområde i delstaten ved en sideelv til elven Colorado River. Kraftverket har en installert produksjonskapasitet på 324 MW, fordelt på to turbiner. Operatør er selskapet Xcel Energy. 

## Referanser


## Eksterne lenker
* Electric Generating Capacity 2008 – EIA, USAs energidepartement. Besøkt 4. juli 2010.